Ea-mil-e-ua-net-IV	Mès ara esdega-te a condar-me tot aquerò que t’a arribat dès que te deishè malaut en ostau dera ciutat santa.” E Daul’makan s’esdeguèc a condar-li er sua istòria, e acabèc d’aguesta sòrta: “E non me cansarè de dider-te çò de bon qu’a estat entà jo aguest brave òme, er encargat deth hammam, donques qu’a despenut en jo toti es sòns sòs qu’auie estauviat, m’a servit dia e net, e s’a comportat coma un pair, un frair o un amic plan estimat.